10กฎหมายสุดแปลก มีด้วยหรอเนี่ย?
รู้ไหมว่า จริงๆ แล้วการทำตามกฎจราจรจะช่วยให้คุณประหยัดได้?
9 มี.ค. 2558

รู้ไหมว่า จริงๆ แล้วการทำตามกฎจราจรจะช่วยให้คุณประหยัดได้?
แค่คุณทำตามกฎหมายบนท้องถนน ก็เป็นการเลี่ยงการถูกจับข้อหาขับรถโดยประมาทหรือการถูกปรับเพราะทำผิดกฎจราจรแล้ว นอกจากนี้ ทั้งคุณและรถก็ไม่ได้สร้างความเดือดร้อนให้ตนเองหรือผู้อื่นด้วย
ไม่เพียงแค่นั้น การทำตามกฎจราจรยังช่วยลดความเสี่ยงในการเกิดความผิดปกติของตัวรถ และยังช่วยให้เบี้ย ประกันรถยนต์ ของคุณราคาถูกลงในปีถัดไป เพราะถือว่าคุณมีความเสี่ยงน้อยที่จะประสบอุบัติเหตุหรือได้รับบาดเจ็บ นอกจากนี้ การลดความเสี่ยงอุบัติเหตุทำให้คุณไม่ต้องจ่ายเงินหลายหมื่นเพื่อซ่อมรถ หรือเสียเงินเพราะไปชนคนอื่นเข้าแล้วต้องจ่ายค่ารักษาพยาบาล
นี่เป็นเหตุผลที่ว่า ทำไมการปฏิบัติตามกฎจราจรจึงเป็นเรื่องสำคัญมาก และคุ้มค่าที่จะใช้เวลาศึกษาและเรียนรู้ครับ
และนี่คือกฎจราจรที่แปลกที่สุดในโลกบางข้อที่เราเลือกมาเสนอครับ (รู้ไว้ใช่ว่า...ใช่ไหมล่ะ?)
ทวีปเอเชีย
ที่ประเทศสิงคโปร์ ถ้าคนขับและรถอยู่ใกล้คนเดินถนนเกินกว่า50เมตร ถือว่าทำผิดกฎหมายที่ประเทศญี่ปุ่น หากคุณขับรถแล้วน้ำจากถนนกระเด็นโดนคนที่เดินถนนอยู่ คุณจะโดนปรับเป็นเงินจำนวนมากเลยล่ะที่มะนิลา ประเทศฟิลิปปินส์ จะมีบางวันที่คุณถูกห้ามเอารถออกมาขับ โดยดูจากป้ายทะเบียน เช่น คุณจะขับรถวันจันทร์ไม่ได้หากป้ายทะเบียนของคุณลงท้ายด้วยเลข1หรือ2!
ทวีปยุโรป
ในประเทศรัสเซีย การนำรถที่สกปรกออกมาขับถือว่าผิดกฎหมาย ดังนั้น ต้องล้างให้สะอาดเอี่ยม!ส่วนประเทศสวีเดน การไม่เปิดไฟหน้าถือว่าผิดตามกฎหมาย แม้ในวันที่แดดจ้าก็ตามหากจะขับรถบนทางหลวง (ออโต้บาห์น) ในประเทศเยอรมนี คุณต้องแน่ใจก่อนว่ามีน้ำมันในถังมากพอ เพราะที่นี่ห้ามน้ำมันหมดกลางทางที่ประเทศลักเซมเบิร์ก รถทุกคันต้องมีใบปัดน้ำฝน แม้รถคันนั้นจะไม่มีกระจกหน้ารถให้ปัดน้ำฝนก็ตาม
ทวีปอเมริกา
การดื่มแล้วขับถือว่าไม่ผิดกฎหมายที่ประเทศคอสตาริกา แต่ถ้าระดับแอลกอฮอล์ในเลือดอยู่ที่0.75มิลลิกรัมเปอร์เซ็นต์ นั่นแหละถึงผิดกฎหมายที่รัฐแคลิฟอร์เนีย การยิงสัตว์ป่าจากในรถถือว่าผิดกฎหมาย ยกเว้นการยิงวาฬขณะที่ในรัฐแมสซาชูเซตส์ การขับรถกับกอริลลาผิดกฎหมาย (แล้วเจ้ากอริลลามาจากไหน?แล้วเราจะมานั่งรถกับมันทำไม?) 
คุณอาจสงสัยว่าทำไมถึงต้องมีกฎประหลาดๆ แบบนี้ด้วย ถ้าได้รู้เรื่องราวที่มาของกฎหมายพวกนี้คงน่าสนใจไม่น้อย แต่ไม่ว่าจะเป็นกฎจราจรที่แปลกหรือไม่ก็ตาม MoneyGuru ขอแนะนำว่า ยังไงคุณก็ควรปฎิบัติตามกฎหมายอย่างเคร่งครัดเสมอนะครับ ขับขี่อย่างปลอดภัย สบายใจทุกคน!
มีกฎจราจรแปลกๆ อื่นๆ ที่คุณรู้จักอีกไหม?แชร์กับพวกเราในคอมเมนท์สิครับ!